ΓΡΑΠΤΗ ΕΡΩΤΗΣΗ P-3646/01

υποβολή: Fernando Fernndez Martn (PPE-DE) προς την Επιτροπή

(8 Ιανουαρίου 2002)

Θέμα: Θέση του προϋπολογισμού B7-6000

Στις 18 Ιανουαρίου 2000, η Επιτροπή ενέκρινε έγγραφο προβληματισμού με τίτλο Η Επιτροπή και οι κυβερνητικοί οργανισμοί: εδραίωση σταθερής συνεργασίας. Στο εν λόγω έγγραφο επισημαίνονται διάφοροι τρόποι για να επιτευχθεί το πλαίσιο συνεργασίας για το σύνολο της Επιτροπής που θα είναι συνεκτικότερο από ό,τι προβλεπόταν έως τώρα για κάθε τομέα χωριστά.

Ωστόσο, το έγγραφο εργασίας Σχέδιο κατευθυντηρίων γραμμών για την εφαρμογή συγχρηματοδοτούμενων σχεδίων των ΜΚΟ που εκτελούνται σε αναπτυσσόμενες χώρες στο πλαίσιο της θέσης B7-6000 κατά το 2002 προτίθεται να περιορίσει ακόμη περισσότερο την αυτονομία των ΜΚΟ και την πρωτοβουλία τους ναποβάλλουν σχέδια συγχρηματοδότησης.

Λαμβάνονταςπόψη ότι οι πόροι που προορίζονται για τη θέση B7-6000, και ιδίως για τις ΜΚΟ, δεν συνιστούν ούτε το 3 % του ύψους της ενίσχυσης που προορίζεται για τη συνεργασία με τρίτες χώρες, μπορεί να αναφέρει η Επιτροπή:

- Ποιοι λόγοι την ωθούν να περιορίσει ακόμη περισσότερο την αυτονομία των ΜΚΟ, λαμβάνονταςπόψη το ήδη περιορισμένο πεδίο δράσης τους·

- Προτίθεται να εξακολουθήσει να ελέγχει τις πρωτοβουλίες των ΜΚΟ κατά τη διαδικασίαποβολής σχεδίων συγχρηματοδότησης από τη θέση B7-6000;

Δεν θα μπορούσε να θεωρηθεί ότι η πολιτική αυτή ελέγχου και περιορισμού των πρωτοβουλιών των ΜΚΟ αντιτίθεται στον στόχο της Συμφωνίας του Κοτονού για την προώθηση της συμμετοχής της κοινωνίας των πολιτών·

Απάντηση του κ. Nielson εξ ονόματος της Επιτροπής

(15 Φεβρουαρίου 2002)

Η Επιτροπή ανέλαβε πράγματι να εξετάσει με ποιόν τρόπο θα βελτιώσει το πλαίσιο συνεργασίας με τις μη κυβερνητικές οργανώσεις (ΜΚΟ). Η ανάπτυξη είναι ένας από τους τομείς στους οποίους οι σχέσεις συνεργασίας μεταξύ της Επιτροπής και των ΜΚΟ είναι ιδιαίτερα παγιοποιημένες και αποτελούν αντικείμενο τακτικών και εμπεριστατωμένων συζητήσεων.

Η Επιτροπή ενέκρινε πρόσφατα, ύστερα από διαβούλευση με τα κράτη μέλη, τις κατευθύνσεις για τηνλοποίηση έργων που χρηματοδοτούνται από κοινού με τις ΜΚΟ και εκτελούνται στις αναπτυσσόμενες χώρες από το κονδύλι του προϋπολογισμού B7-6000 για το 2002 και 2003. Αυτές οι κατευθύνσεις βασίζονται ιδίως στον σεβασμό του δικαιώματος πρωτοβουλίας των ΜΚΟ και στην αναγνώριση του ειδικού ρόλου τους ιδίως σε μειονεκτούντες και περιθωριοποιημένους πληθυσμούς των αναπτυσσομένων χωρών.

Η Επιτροπή δεν συμμερίζεται ως εκ τούτου την άποψη σύμφωνα με την οποία η ίδια περιορίζει την αυτονομία των ΜΚΟ και ελέγχει τις πρωτοβουλίες τους. Εξάλλου, είναι σκόπιμο να τονιστεί ότι η στήριξη της Επιτροπής στις ΜΚΟ δεν περιορίζεται μόνον στο κονδύλι του προϋπολογισμού B7-6000, αλλά παρέχεται επίσης και με πολλά άλλα χρηματοδοτικά μέσα όπως, για παράδειγμα, τα κονδύλια του προϋπολογισμού για τα δικαιώματα του ανθρώπου, την ανθρωπιστική βοήθεια, την αποκατάσταση, κλπ. Ως εκ τούτου, το τμήμα της συνεργασίας στο οποίο εμπλέκονται οι ΜΚΟ είναι μεγαλύτερο από την αναλογία που ανέφερε το Αξιότιμο Μέλος του Κοινοβουλίου.

Όσον αφορά τη συνεργασία με τα κράτη της Αφρικής, της Καραϊβικής και του Ειρηνικού (ΑΚΕ), οι νέες κατευθύνσεις του κονδυλίου του προϋπολογισμού είναι όχι μόνον εντελώς συνεπείς με τις διατάξεις της συμφωνίας του Κοτονού, αλλά και στηρίζουν πλήρως την ενίσχυση της κοινωνίας των πολιτών στις χώρες εταίρους, γεγονός που αποτελεί ένα από τα βασικά στοιχεία αυτής της συμφωνίας.